open-index/open-wikipedia-markdown huggingface dataset:
הלן תומאס דרנגה

**הלן תומאס דרנגה** (באנגלית: **Helen Thomas Dranga**; 1866 – 1927) הייתה ציירת אמריקאית ילידת בריטניה שהתגוררה וציירה בהוואי.

## חיים אישיים
נולדה כקרוליין הלן תומאס באוקספורד, אנגליה ב-28 בדצמבר 1866. בתם של מרי אן ווב ורוברט תומאס, אינסטלטור, צייר ומעצב. היא למדה אמנות באקדמיה לאמנות של קנזינגטון, לונדון (הקולג' המלכותי לאמנות).

היא הגיעה לארצות הברית בשנת 1892 וב-16 בדצמבר 1895 התחתנה עם תיאודור דרנגה, סוחר שנולד בוויסקונסין בשנת 1867 להורים שהיגרו מנורווגיה. היא חיה באוקלנד, קליפורניה משנת 1894 עד שנת 1900, אז עברה להוואי ובשנת 1901 התיישבה בהילו בהוואי.

למשפחת דרנגה נולדו שני ילדים, תאודור תומאס, יליד 1901, ובת מאומצת, מרי, ילידת 1902.

בתחילת שנות העשרים, היא עברה לגור בהונולולו ועבדה שם כאמנית, עד שנפטרה ב-3 בינואר 1927.

## קריירה
היא ציירה את הנוף בהוואי ב"נגיעה רגישה להפליא". היא גם ציירה דיוקנאות וגורדי שחקים.

ציוריה הופיעו בקביעות על שער המגזין "גן העדן של האוקיינוס השקט" בשנות העשרים והשלושים של המאה העשרים.

מוזיאון האמנות של מדינת הוואי, מוזיאון האמנות של הונולולו ומוזיאון הזיכרון לבית לימן (הילו, הוואי) הם בין האוספים הציבוריים המחזיקים עבודות של הלן תומאס דרנגה.

עבודותיה נכללו בתערוכה "נופים של גן עדן - הוואי ואנשים, 1778-1941" בשנת 1992.

בתערוכה במוזיאון האמנות של מדינת הוואי בשנת 2014, שהציגה ציורי הוואי בתחילת המאה ה-20, נאמר כי ציוריה "משקפים את הנוף הרומנטי של הוואי".

## גלריה

File:'View from Makiki' by Carrie Helen Thomas Dranga, oil on board.JPG | מראה ממאקיקי

File:Helen Thomas Dranga - 'Portrait of a Polynesian Girl', oil on canvas, c. 1910.jpg | נערה פוליניזית

File:'Ohia Lehua Blossoms' by Carrie Helen Thomas Dranga, undated, gouache .JPG | פריחה

File:Sunset on the Waiakea River near Hilo, Hawaii by Helen Thomas Dranga.jpg | שקיעה ליד הילו

File:Pu Hala on the Waiakea River near Hilo, Hawaii by Helen Dranga.jpg | נהר ליד הילו

File:'Hilo Bay' by Helen Thomas Dranga, c. 1920, watercolor.jpg | מפרץ הילו
File:'Landscape' by Carrie Helen Thomas Dranga, watercolor.JPG | נוף בהוואי
File:'Kahaluu, Kaneohe' by Carrie Helen Thomas Dranga, oil on board.JPG | שדות



## קישורים חיצוניים

## הערות שוליים

קטגוריה:ציירות בריטיות
קטגוריה:ציירות אמריקאיות
קטגוריה:מהגרות מבריטניה לארצות הברית
קטגוריה:אמריקאיות שנולדו ב-1866
קטגוריה:אמריקאים שנולדו ב-1866
קטגוריה:אמריקאיות שנפטרו ב-1927
קטגוריה:אמריקאים שנפטרו ב-1927
יחסי ערב הסעודית – צ'ילה

**יחסי ערב הסעודית–צ'ילה** הם היחסים הדיפלומטיים הרשמיים שבין **[[ערב הסעודית|הממלכה הערבית הסעודית]]** לבין **[[צ'ילה|הרפובליקה של צ'ילה]]**.

## היסטוריה
בשנת 2015 צ'ילה וערב הסעודית הסכימו לפתוח בחילופי נושאים טכניים בנושא התפלה ויעילות אנרגטית. באותה שנה, נחתם הסכם בין המדינות אשר הפך את צ'ילה למדינה הראשונה באמריקה הלטינית שאזרחיה יכולים לעבוד כעוזרות בית בסעודיה.

## יחסים מסחריים
המסחר בין שתי המדינות הסתכם ב-124 מיליון דולר בשנת 2018. המוצרים העיקריים שמייצאת צ'ילה לסעודיה היו עץ, תפוחים וענבים, ואילו ערב הסעודית מייצאת לצ'ילה בעיקר פוליאתילן, שמנים מן החי ופוליפרופילן.

## הגירה
מספר המהגרים מערב הסעודית לצ'ילה התגבר מאז החזרה לדמוקרטיה בשנת 1990. מספר גדל והולך של מתאסלמים נסעו בשנים האחרונות לסעודיה לבצע את מצוות החאג', עלייה לרגל למכה שכל מוסלמי חייב לעשות לפחות פעם אחת בחיים.

## נציגויות דיפלומטיות
* צ'ילה מיוצגת בערב הסעודית באמצעות שגרירותה באבו דאבי, איחוד האמירויות הערביות, ובנוסף מחזיקה קונסוליה בג'דה.
* ערב הסעודית מחזיקה בצ'ילה שגרירות בסנטיאגו דה צ'ילה.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי ירדן–צ'ילה

**יחסי ירדן–צ'ילה** הם היחסים הדיפלומטיים הרשמיים שבין **[[ירדן|ממלכת ירדן]]** לבין **[[צ'ילה|הרפובליקה של צ'ילה]]**.

## היסטוריה
צ'ילה וירדן כוננו יחסים דיפלומטיים בשנת 1954. שנתיים לאחר מכן הוקמה בעמאן נציגות צ'יליאנית. האמנות הדו-צדדיות הראשונות בין צ'ילה לירדן מתוארכות לשנת 1977, כאשר נחתם הסכם על תחבורה אווירית בעמאן. ארבע שנים אחר כך נחתם הסכם בסיסי לשיתוף פעולה כלכלי, טכני ותרבותי, ואילו בשנת 1997 נחתם הסכם פטור מוויזה לבעלי דרכונים דיפלומטיים ורשמיים.

בשנת 2008 הגיעו עבדאללה השני, מלך ירדן וראניה, מלכת ירדן לביקור ממלכתי בצ'ילה, אז חתמו שתי המדינות על הסכמים דו-צדדיים בנושא תיירות, עבודות ציבוריות, השקעות, סחר ותעשייה, וכן כמו כן נחתמה התוכנית המבצעת לשיתוף פעולה מדעי ותרבותי, ונוצרה המועצה העסקית הצ'יליאנית-ערבית. מאוחר יותר, בתחילת 2010, ביקר הנסיך חסן בן טלאל, מלווה באשתו הנסיכה סרבת אל-חסן, בצ'ילה, שם ערך פגישות עם רשויות שונות, פרלמנטרים, אנשי אקדמיה, אנשי עסקים ונציגי הקהילה הערבית בערים סנטיאגו דה צ'ילה, ולפראיסו וולדיביה. בשנה שלאחר מכן, נשיא צ'ילה סבסטיאן פיניירה ערך ביקור עבודה בעמאן כדי להיפגש עם המלך עבדאללה השני. לרגל האירוע קיימו שני ראשי המדינה פגישה פרטית בה סקרו את היחסים הדו-צדדיים ואת הנושאים הרלוונטיים ביותר על סדר היום האזורי והבינלאומי. לאחר מכן התקיימה פגישה ממושכת בין שתי המשלחות. ב-3 בנובמבר 2015 קיימו שתי המדינות פגישה ראשונה של התייעצויות פוליטיות באמצעות משרדי החוץ שלהן.

## יחסים כלכליים
המסחר בין שתי המדינות הסתכם ב-11 מיליון דולר בשנת 2016, שהם גידול של 26% בחמש השנים האחרונות. המוצרים העיקריים שמייצאת צ'ילה לירדן היו עיסת עץ כימית, צמחי אבן, קרטון, ואילו ירדן מייצאת לצ'ילה בעיקר בגדים שונים העשויים סיבים סינתטיים ואשלגן הידרוקסידי.

## נציגויות דיפלומטיות
* צ'ילה מחזיקה בירדן שגרירות בעמאן, המוסמכת גם עבור ערב הסעודית, ובנוסף מחזיקה קונסוליה בעקבה.
* ירדן מחזיקה בצ'ילה שגרירות בסנטיאגו דה צ'ילה.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי צ'ילה–תימן

**יחסי צ'ילה-תימן** הם היחסים הבינלאומיים בין צ'ילה לבין תימן. לא מתקיימים יחסים דיפלומטיים בין שתי המדינות.

## יחסים כלכליים
בשנת 2018 הסתכם הסחר בין שתי המדינות ב-12,000 דולר.

## נציגויות דיפלומטיות
* צ'ילה לא מיוצגת בתימן לא בדרג השגרירות ולא בדרג הקונסוליה.
* תימן לא מיוצגת בצ'ילה לא בדרג השגרירות ולא בדרג הקונסוליה. 

## הערות שוליים

קטגוריה:ערכים ללא קטגוריות פיזיות - יחסי חוץ
דובה (כפר)

**דובה** (בהונגרית: **Doba**) הוא כפר במחוז וספרם שבמרכז הונגריה.
כמו כפרים רבים באירופה גם בדובה מספר התושבים נמצא בירידה. כך, בשנת 1990 חיו בכפר 632 תושבים, ובשנת 2019 רק 411 תושבים.

## יהודי דובה
בדובה חיו יהודים בתקופות זמן שונות:

## קישורים חיצוניים

* 

## הערות שוליים

קטגוריה:הונגריה: כפרים
אילה פיילס-שרון

**אילה פיילס-שרון** (נולדה ב-14 בנובמבר 1967) היא עורכת דין ישראלית. החל מ־2018 מכהנת כפרקליטת מחוז חיפה (אזרחי) בפרקליטות המדינה.

## ביוגרפיה
אילה פיילס-שרון היא בעלת תואר ראשון במשפטים מאוניברסיטת תל אביב, ותואר שני במשפט ציבורי ובינלאומי בהצטיינות מאוניברסיטת תל אביב ואוניברסיטת נורת'ווסטרן בשיקגו. בשנת 1993 החלה לעבוד כעורכת דין במשרד פרטי. בוגרת תוכנית קרן וקסנר.

### פרקליטות המדינה
בתחילת שנת 2002 החלה לשמש במחוז חיפה של פרקליטות המדינה. לאורך שנים עסקה בתחומי משפט אזרחי ומינהלי, וייצגה את המדינה בתיקים מורכבים ובעלי חשיבות ציבורית. כן שימשה ראש תחום מקרקעין במחוז וריכזה את העיסוק בתחום זה בפרקליטות, לצד סמכויות נוספות. במסגרת תפקידיה ניהלה את תיק ראש עיריית נהריה ז'קי סבג ושלושה נושאי משרה בכירים. כן ייצגה בבית המשפט את רשם האגודות, המשרד לאיכות הסביבה ועוד.

### פרקליטת מחוז חיפה (אזרחי)
בפברואר 2018 נבחרה לכהן כפרקליטת מחוז חיפה (אזרחי). במסגרת תפקידה ייצגה את עמדת היועץ המשפטי לממשלה אביחי מנדלבליט, אשר הובילה לביטול הופעת הזמרים החסידיים מוטי שטיינמץ ומרדכי בן-דוד שתוכננה להיערך בפני גברים בלבד. במאי 2020 הייתה בין בכירי הפרקליטות שתקפו בחריפות את ממלא מקום פרקליט המדינה דן אלדד, בטענה שבדיקה שפתח כנגד היועץ המשפטי לממשלה אביחי מנדלבליט בפרשת הרפז נעשתה משיקולים שאינם ענייניים ופרסומה ברבים היה "מעשה שלא ייעשה".

## חיים אישיים
נשואה ליעקב שרון ואם לשניים.

## קישורים חיצוניים
* על אודות פרקליטות מחוז חיפה (אזרחי), באתר משרד המשפטים

## הערות שוליים

קטגוריה:פרקליטות מחוזיות
קטגוריה:פרקליטי מחוז חיפה
קטגוריה:בוגרות אוניברסיטת תל אביב: משפטים
קטגוריה:בוגרי אוניברסיטת תל אביב: משפטים
קטגוריה:בוגרות אוניברסיטת נורת'ווסטרן
קטגוריה:בוגרי בית הספר למשפטים באוניברסיטת נורת'ווסטרן
קטגוריה:ישראליות שנולדו ב-1967
קטגוריה:ישראלים שנולדו ב-1967
יחסי איחוד האמירויות הערביות – צ'ילה

**יחסי איחוד האמירויות הערביות–צ'ילה** הם היחסים הדיפלומטיים הרשמיים שבין **[[איחוד האמירויות הערביות]]** לבין **[[צ'ילה|הרפובליקה של צ'ילה]]**.

## היסטוריה
[250px|ימין|ממוזער|נשיאת צ'ילה [מישל בצ'לט מתקבלת בביקורה הרשמי אצל השייח' מוחמד בן ראשד אאל מכתום סגן נשיא ראש ממשלת איחוד האמירויות הערביות באפריל 2014.]]
מאז 2009 קיים הסכם לשיתוף פעולה כלכלי בין שתי המדינות. בשנת 2011, צ'ילה פתחה את שגרירותה באבו דאבי, כדי מאוחר לחתום על הסכם שיתוף פעולה כלכלי לפתח חילופי סחר בין צ'ילה לבין אמירות דובאי. שלוש שנים לאחר מכן, שתי המדינות החלו במשא ומתן להימנעות ממס כפול בתחבורה הימית והאווירית. ב-3 בנובמבר 2013 ביקרה משלחת עסקית בראשות שר האמירויות סולטאן בן סעיד אל מנסורי בצ'ילה כדי להשתתף בפורום הסחר הכלכלי של צ'ילה–איחוד האמירויות הערביות. בשנת 2015 נחתם הסכם לעידוד ייצוא מוצרי דגה וחקלאות מים בצ'ילה לאיחוד האמירויות הערביות. בפברואר 2017 תרמה ממשלת איחוד האמירויות הערביות חמישה מיליון דולר לצ'ילה כדי להתמודד עם שריפות היערות שהחריבו את אזור צ'ילה המרכזי.

## ביקורים רשמיים
סגן נשיא וראש ממשלת איחוד האמירויות הערביות מוחמד בן ראשד אאל מכתום ערך ביקור ממלכתי בצ'ילה באפריל 2014, כאשר שתי הממשלות חתמו על ההסכם למניעת מיסוי כפול של הכנסה ומיסים. הסכם חברות התחבורה האווירית והספנות הבינלאומיות; ומזכר ההבנות בתחום שיתוף הפעולה התרבותי.

## יחסים מסחריים
בשנת 2016, המסחר בין שתי המדינות הסתכם ב-146 מיליון דולר, עם קצב צמיחה שנתי ממוצע של 2.6% בחמש השנים האחרונות. המוצרים העיקריים שיצאה צ'ילה היו עץ אורן, תפוחים טריים וסלמון קפוא, ואילו היצוא של איחוד האמירויות הערביות לצ'ילה כלל בעיקר טלפונים ניידים, כלי רכב ופוליאתילן.

בשנת 2017 במדד החופש הכלכלי, איחוד האמירויות הערביות מדורגת במקום ה-8, בעוד צ'ילה מדורגת במקום ה-10. ביולי 2018, חברת התעופה אמירטס החלה להפעיל חמש טיסות שבועיות בין שדות התעופה של סנטיאגו דה צ'ילה ודובאי, עם חניית ביניים בסאו פאולו.

## נציגויות דיפלומטיות
* צ'ילה מחזיקה באיחוד האמירויות הערביות שגרירות באבו דאבי.
* איחוד האמירויות הערביות מחזיקה בצ'ילה שגרירות בסנטיאגו דה צ'ילה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי בחריין–צ'ילה

**יחסי בחריין–צ'ילה** הם היחסים הדיפלומטיים הרשמיים שבין **[[בחריין|ממלכת בחריין]]** לבין **[[צ'ילה|הרפובליקה של צ'ילה]]**.

## סקירה כללית
בשנת 2015 החל משא ומתן על מזכר הבנות בנושא התייעצויות פוליטיות בין צ'ילה לבחריין.

הסחר בין שתי המדינות הסתכם בשנת 2016 ב-52 מיליון דולר, המהווה צמיחה של 69% בחמש השנים האחרונות. המוצרים העיקריים שמייצאת צ'ילה לבחריין היו עפרות ברזל, עץ אורן ותפוחים, ואילו בחריין מייצאת לצ'ילה בעיקר נפט, פלסטיק ומכנסיים.

## נציגויות דיפלומטיות
* צ'ילה מיוצגת בבחריין באמצעות שגרירותה באבו דאבי, איחוד האמירויות הערביות.
* בחריין מיוצגת בצ'ילה באמצעות שגרירותה בוושינגטון די. סי., ארצות הברית.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי כווית–צ'ילה

**יחסי כווית–צ'ילה** הם היחסים הדיפלומטיים הרשמיים שבין **[[כווית|מדינת כווית]]** לבין **[[צ'ילה|הרפובליקה של צ'ילה]]**.

## סקירה כללית
ביולי 2010 ערך ראש ממשלת כווית, השייח' נאסר אל-מוחמד אל-סבאח, ביקור ממלכתי בצ'ילה, אז חתם עם הנשיא סבסטיאן פיניירה על הקמת ועדת שיתוף פעולה משותפת, כינון דיאלוג פוליטי ומשא ומתן דו-צדדי, הסכם לשיתוף פעולה כלכלי, הסכם סחר, להרחבת חילופי הסחורות והשירותים, והסכם שירותי אוויר. בסוף אותה שנה כווית פתחה שגרירות בצ'ילה.

## יחסים כלכליים
המסחר בין שתי המדינות הסתכם ב-5.2 מיליון דולר בשנת 2016. המוצרים העיקריים שמייצאת צ'ילה לכווית היו תפוחים טריים, עץ אורן ואגוזי מלך, בעוד שכווית מייצאת לצ'ילה בעיקר חומרי גלם עבור פיגומים ומוצרי ברזל או פלדה.

## נציגויות דיפלומטיות
* צ'ילה מיוצגת בכווית באמצעות שגרירותה באבו דאבי, איחוד האמירויות הערביות.
* כווית מחזיקה בצ'ילה שגרירות בסנטיאגו דה צ'ילה.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי מצרים–פולין

**יחסי מצרים–פולין** הם היחסים בין מצרים לפולין.

## היסטוריה
המופתי של פולין, יקוב שינקביץ' אחד המוסלמים המפורסמים של פולין, התיישב במצרים כאשר פולין נפלה בידי הקומוניסטים ב-1946 והרים תרומה נכבדת למתינות האסלאם במצרים, עד ההפיכה בשנת 1952, כאשר עזב והיגר לארצות הברית.

קובץ:Waw egipt11.jpg|שגרירות מצרים בוורשה


## נציגויות דיפלומטיות
* מצרים מחזיקה בפולין שגרירות בוורשה.
* פולין מחזיקה במצרים שגרירות בקהיר.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
Kaspersky Anti-Virus

**Kaspersky Anti-Virus** (ברוסית: **Антивирус Касперского**) היא תוכנת אנטי-וירוס שפותחה על ידי חברת מעבדות קספרסקי. התוכנה נועדה להגן על משתמשים מפני תוכנות זדוניות טרויאניות ומיועדת בעיקר למחשבים עם מערכת ההפעלה Microsoft Windows, אך ישנה גם מהדורה של התוכנה הזמינה למערכת ההפעלה לינוקס עבור לקוחות עסקיים, וכמו כן מהדורה עבור מערכת ההפעלה Mac OS יצאה לשווקים בסוף 2009.

בשנת 2006 התוכנה דורגה במקום שני בדירוג הזהב של "TopTenReviews". כמו כן מאז 2003 התוכנה עברה בהצלחה רבה את כל בחינות העיתון Virus Bulletin והובילה בתוצאות של מעבדת המחקר AV-Comparatives הבודקת את יעילות הגילוי של מוצרי האנטי-וירוס של החברות השונות.

בשנת 2014 עשו גורמי ביון מרוסיה שימוש באנטי-וירוס כדי לבצע גנבת מידע רגיש מהסוכנות לביטחון לאומי של ארצות הברית.

## קישורים חיצוניים
* 

## הערות שוליים

קטגוריה:תוכנות שהושקו ב-2006
קטגוריה:תוכנות אנטי-וירוס
Nero Burning ROM

250px|ממוזער|דיסק של מהדורה 5.5 של התוכנה
**Nero Burning ROM** (המכונה בדרך כלל **Nero**) היא תוכנת צריבת דיסקים אופטיים, אשר מפותחת על ידי חברת Nero AG. התוכנה זמינה כיום הן כחלק מחבילת המולטימדיה של החברה והן כמוצר עצמאי. התוכנה משמשת לצריבה והעתקה של דיסקים אופטיים כגון תקליטורי CD, תקליטורי DVD ותקליטורי Blu-rays. התוכנית תומכת גם בטכנולוגיות הדפסת התוויות LightScribe ו-LabelFlash וכמו כן ניתן באמצעותה להמיר קובצי אודיו לפורמטי אודיו אחרים.

שמהּ הוא משחק מילים: מצד אחד המשמעות המילולית שלו היא "נרו צורב ROM", ומצד שני הוא מתייחס לקיסר הרומי נירון, אשר על פי האגדה ניגן בכינור במהלך השרפה הגדולה של רומא: נירון נקרא באנגלית Nero; המילה Burning שתורגמה לעיל "צורב" פירושה גם "שורף"; ROM נשמע כמו Rome - שמה של רומא באנגלית; ועל כן פירוש חלופי לשם "Nero Burning ROM" הוא "נירון שורף את רומא".

## היסטוריית גרסאות

## קישורים חיצוניים
* 

## הערות שוליים

קטגוריה:תוכנות שהושקו ב-1997
קטגוריה:תוכנות צריבה
לימור רוז

**לימור רוז** (נולדה בתל אביב ב-3 בספטמבר 1968) היא ראש נבחרת ישראל בריקוד, מפיקת תיאטרון וטלוויזיה, סופרת, כוריאוגרפית, סוכנת, יוצרת ומנהלת "בית הספר לאומנויות הבמה" בנתניה.

## ביוגרפיה
נולדה בתל אביב כבת זקונים למשה ורונית פלום. למשפחה שלושה ילדים. אביה עלה מארגנטינה ונכלל בין מקימי קיבוץ בחן. אמה הייתה מורה למתמטיקה בתיכון שרת בנתניה.

בגיל 16 הוסמכה רוז על ידי האקדמיה המלכותית לריקוד בלונדון  להוראת בלט.
ממוזער|פרס מקום ראשון לכוריאוגרפיה
ממוזער|תעודת הוקרה
רוז החלה את דרכה על הבמה בסטודיו שבע בנתניה אצל אסתר בש ועל הבמה המקצועית לפני שירותה הצבאי כשרקדה בבת דור. היא המשיכה לרקוד בבת דור בזמן השירות הצבאי בלהקת פיקוד מרכז.

לאחר שירותה הצבאי, המשיכה רוז כרקדנית בלהקת אלווין איילי בניו יורק. לאחר שובה מארצות הברית למדה תואר בכלכלה וחשבונאות באוניברסיטת בר-אילן, ובמקביל פתחה בית ספר לאמנויות הבמה בנתניה.

את ניסיונה ככוריאוגרפית החלה ב-1994 כאשר עבדה בשיתוף עם הסוכנות היהודית על המופעים "ליל גליל" ו"סובב עולם".

לאורך השנים, יצרה רוז כוריאוגרפיות למופעים ומופעי טלוויזיה רבים – לטקסי יום השואה בלוחמי הגטאות, לזאפ לראשון, לסל תרבות של משרד החינוך, ללהקות נוער ולתחרויות בינלאומיות. את שירות המילואים המשיכה בתחום ושירתה בעבודה עם להקות צה"ל.

יצרה והפיקה את תוכנית הטלוויזיה "כוח שש-בש" (תוכנית ללימוד אנגלית וחשבון לגיל הרך), את "זוהר לא'ספקתי" (2014) (תוכנית ללימוד ניהול זמנים וסדר לגיל הרך), "הסטודיו" (2019) וכן דוקו-ראליטי על תלמידי הסטודיו בנתניה ו"6x6".

שלוש מההצגות שיצרה זכו בפרס הבמה לילדים ונוער של עמותת אסיטז'. ב-2005 "המלך גיליאן", הצגה שאותה יצרה עבור משרד החינוך בהפקת תיאטרון גושן, ב-2006, "סיפור במגפיים" הצגה שאותה יצרה עבור משרד החינוך בהפקת תיאטרון גושן, וב-2011, "מחול הגחליליות" - הצגת המחול שאותה יצרה, ביחד עם יאקי מחרז, עבור משרד החינוך בהפקת תיאטרון גושן.

בשנת 2014 הקימה עם ירון כפכפי את חברת "יוצרים לי הפקות" וביחד העלו את המחזמר "שלושת המוסקטרים", ואת הופעת "הסטודיו Live". במסגרת "יוצרים לי הפקות" מייצגת רוז גם טלנטים.

בשנת 2018 זכתה ככוראוגרפית הטובה ביותר בתחרות Euro Dance Grand Prix על היצירה "Schindler's List".

לאחר ייצוג המדינה מספר פעמים בתחרויות בינלאומיות למחול (בתחרות Euro Dance Grand Prix), הביאה רוז לארץ את מוקדמות גביע העולם בריקוד ובכך איפשרה לישראל להתחרות בתחרות הבינלאומית. רוז אחראית על המוקדמות בארץ ובהתאם הפכה למנהלת נבחרת ישראל לריקוד ומדי שנה מובילה את הנבחרת בתחרות הDWC העולמית.

רוז נשואה ליונתן רוז, ולהם 3 ילדים.

## יצירות

## קישורים חיצוניים
* 
* 

## הערות שוליים

קטגוריה:אמרגניות ישראליות
קטגוריה:כוריאוגרפיות ישראליות
קטגוריה:כוריאוגרפים ישראלים
קטגוריה:מפיקות ישראליות
קטגוריה:מפיקים ישראלים
קטגוריה:חברות להקת פיקוד המרכז
קטגוריה:חברי להקת פיקוד המרכז
קטגוריה:בוגרות אוניברסיטת בר-אילן
קטגוריה:בוגרי אוניברסיטת בר-אילן
קטגוריה:רקדניות ישראליות
קטגוריה:מפיקות תיאטרון ישראליות
קטגוריה:מפיקי תיאטרון ישראלים
קטגוריה:מפיקות טלוויזיה ישראליות
קטגוריה:מפיקי טלוויזיה ישראלים
קטגוריה:ישראליות שנולדו ב-1968
קטגוריה:ישראלים שנולדו ב-1968
הגן הבוטני המרכזי של סיביר

**הגן הבוטני המרכזי של סיביר** (ברוסית: **Центра́льный сиби́рский ботани́ческий сад**) הוא מוסד מחקר בוטני המהווה חלק מהסניף הסיבירי של האקדמיה הרוסית למדעים. זהו אזור טבעי מוגן בעל חשיבות פדרלית.

## תיאור
הגן הבוטני ממוקם בסמוך לאקדמגורודוק של נובוסיבירסק ומשתרע על שטח של 850 דונם. הוא מאכלס את בניין המעבדה הראשי, בלוק טכני, חממות, בניין ייצור ניסיוני, חנות פקעות, מתקנים טכניים ומתקני אחסון. נהר זיריאנקה זורם דרך שטח הגן ובו בריכת מים טבעית.

## גלריה

CSBS a lot of trees.jpg|הגן הבוטני בקיץ
CSBS autumn2007-2.jpg|הגן הבוטני בסתיו
CSBS sverhu.jpg|הגן הבוטני בחורף
Ивы. Ботанический Сад Новосибирского Академгородка.JPG|הגן הבוטני של אקדמגורודוק נובוסיבירסק
Ptenec_kanuka_CSBS.jpg|גוזל זמזום מצוי על הקן בתחומי הגן


## קישורים חיצוניים

* 
* הגן הבוטני המרכזי של סיביר

## הערות שוליים

קטגוריה:נובוסיבירסק
קטגוריה:גנים בוטניים
קטגוריה:רוסיה: מדע וטכנולוגיה
מתחם החינוך והמדעי של פטרודבורץ

ממוזער|המכון לפיזיקה של אוניברסיטת פטרבורג הממוקם במתחם.
**מתחם החינוך והמדע של פטרודבורץ** (ברוסית: **Петродворцовый учебно-научный комплекс**, המכונה גם "עיר הסטודנטים של אוניברסיטת סנקט פטרברג", студенческого городка СПбГУ) הוא שטח בנפת פטרודבורץ בסנקט פטרבורג (פטרהוף הישנה), בו שוכנים בניינים של אוניברסיטת סנקט פטרבורג, המהווה לקמפוס אוניברסיטאי בפרברי העיר סנקט פטרבורג המשמש את הסטודנטים של האוניברסיטה ובו ריכוז של מכוני מחקר מדעיים, בעיקר בתחום הכימיה והפיזיקה.

## מבנה
בשטח המתחם ישנם:
* הפקולטה למתמטיקה ומכניקה
* הפקולטה לפיזיקה
* המכון לכימיה
* הפקולטה לתהליכי מתמטיקה והליכים שימושיים
* המכון האסטרונומי למחקר מדעי על שם סובולב
* מכון למחקר ביולוגי
* מכון מחקר לתהליכי מתמטיקה ובקרה חישוביים על שם זובוב
* מכון המחקר המדעי למתמטיקה ומכניקה על שם סמירנוב
* מכון המחקר לרדיופיזיקה
* מכון המחקר המדעי לפיזיקה על שם פפק
* מכון המחקר לכימיה
* מרכז לתורת המשחקים
* מעבדה קריוגנית
* קמפוס של עשר אכסניות לסטודנטים
* ארמון התרבות והמדע

## תחבורה
אל המתחם ניתן להגיע ברכבת מתחנת הרכבת בלטייסקי - תחנת האוניברסיטה, בקו אוטובוס 210 ובקווי מוניות שירות, 424, 424 א מתחנת אווטובו.

## קישורים חיצוניים

* 

## הערות שוליים

קטגוריה:נאוקוגרדים
קטגוריה:אוניברסיטת סנקט פטרבורג
מתחם הניסויים המרכזי הממלכתי של הצי הרוסי

**מתחם הניסויים המרכזי הממלכתי של הצי הרוסי** (ברוסית: **«Государственный центральный морской полигон»**) בניונוקסה הוא אתר שיגור רקטות של הצי הסובייטי ומאוחר יותר הרוסי. האתר ממוקם מזרחית ליישוב סופקה ו- צפונית לניונוקסה.

## היסטוריה
האתר הוקם בשנת 1954. מאז 1965 שוגרו מהאתר רקטות רבות מסוגים R-27, R-29, R-39 Rif ו- R- 39M.

## תקריות
ב-15 בדצמבר 2015, תאונה במהלך ניסוי שיגור טילים גרמה לכך שגוש דירות בכפר נפגע מרסיס רקטה. 

ב-8 באוגוסט 2019 פיצוץ גרם לתאונת הקרינה של ניונוקסה עם מספר מדענים שנהרגו. התקרית כנראה קשורה לפיתוחו של טיל שיוט המופעל באמצעות גרעין מדגם 9M730 בורווסטניק, הידוע גם בקוד הדיווח של נאט"ו בשם *SSC-X-9 Skyfall.* 

## הערות שוליים

קטגוריה:מחוז ארכנגלסק
קטגוריה:רוסיה: בסיסים ומתקנים צבאיים
קטגוריה:הצי הרוסי
קטגוריה:הצי הסובייטי
על קצות האצבעות

"**על קצות האצבעות**" הוא שיר של עילי בוטנר וילדי החוץ, אשר יצא בשנת 2015 כחלק מאלבום האוסף של עילי בוטנר "מילים, לחן, גיטרות". השיר נכתב והולחן על ידי בוטנר, ועבר עיבוד על ידי עידו אוחיון.
## תוכן השיר
בוטנר אמר על השיר שהוא "נוגע בנקודות האלה בחיים של סוף, של שבר, של השלמה עם מציאות אחרת וניסיון להיאחז ברסיסים אחרונים של זיכרונות".

## קליפ
לשיר קליפ שהוכן בבימוי ניב עשת כהן ועוסק במשולש אהבה בניו יורק. בוטנר אמר על הקליפ: "את הקליפ לשיר יצר חברי הטוב, הבמאי המוכשר ניב עשת כהן, שהאיר בעבודתו מקומות נוספים שהשיר נוגע בהם ושלא יכולתי לומר בעצמי".

## ביקורות
באתר מעריב ציין שי להב את השיר במסגרת שירים של בוטנר שמשתמשים בסאונד "אייטיזי" וגיטרות חשמליות, במה שהתייחס אליו להב כ"ניסיון מבורך ומוצלח להרחיב את גבולות הז'אנר".

באתר פרוגי כתבו על השיר:

## מצעדים

## קישורים חיצוניים
* לדף השיר באתר הספרייה הלאומית

## הערות שוליים

קטגוריה:שירי עילי בוטנר
קטגוריה:שירים בעברית
קטגוריה:שירים שנכתבו על ידי עילי בוטנר
קטגוריה:שירים שהולחנו על ידי עילי בוטנר
מצוק פרופיל (אנטארקטיקה)

**מצוק פרופיל** (באנגלית: **Profile Bluff**) הוא מצוק בולט, בעמק ביקון, בהרי קווטרמיין, באזור חוף סקוט, באדמת ויקטוריה שבאנטארקטיקה.

גובהו של המצוק 2,070 מטרים מעל פני הים.

המצוק ממוקם באמצע המרחק שבין הר ולר ומצוק הורייזון; בצידו המערבי של עמק ביקון.

## היסטוריה
### מיפוי האזור

עמק ביקון, והאתרים המצויים בו, מופו לראשונה על ידי המשלחת האנטארקטית הבריטית (משלחת טרה נובה) אשר חקרה את אנטארקטיקה בין השנים 1910–1913.

### מקור השם

שמו של המצוק ניתן לו בשנת 1993 על ידי הוועד הגאוגרפי של ניו זילנד.

## קישורים חיצוניים
* מצוק פרופיל באתר הסקר הגאולוגי של ארצות הברית
* מצוק פרופיל באתר הגאזט האנטארקטי של ממשלת אוסטרליה
* מצוק פרופיל באתר הגאזט האנטארקטי המשווה SCAR של ממשלת אוסטרליה
* מזג אוויר נוכחי מעודכן במצוק פרופיל
** תחזית מזג אוויר עדכנית ארוכת טווח עבור מצוק פרופיל
** סטטיסטיקות מזג אוויר, ונתוני מזג אוויר היסטוריים עבור מצוק פרופיל

## הערות שוליים

פרופיל
פרופיל
חברים ומאהבים

**חברים ומאהבים** (באנגלית: **Friends & Lovers**) הוא סרט דרמה רומנטית אמריקאי מ-1999, הסרט בוים על ידי ג'ורג' האס שגם היה שותף בכתיבת התסריט.

הסרט עוקב אחר קבוצת חברים ההולכים לחופשת סקי, בסרט שיחקו בין היתר סטיבן בולדווין וקלאודיה שיפר.

הסרט קיבל ביקורות שליליות.

## תקציר העלילה
עונת חג המולד מתקרבת, איאן מוזמן על ידי אביו ריצ'י להצטרף אליו לחופשת סקי ביוטה. איאן משכנע מספר חברים שלו לבוא עימו. החברים כוללים את ג'ון, הבא עם חברתו הגרמנייה קרלה, אך מקיימת תחרות על ליבה מצד מדריך הסקי הגרמני האנס.

חבר אחר, קיטון, מגלה כי אחותו ג'יין בהריון ואין לה כוונה לספר על כך לאדם שעלול להיות האבא, קיטון נמצא גם בבעיות במערכת היחסים עם חברתו ליסה המעוניינת שהזוגיות סיניהם תהיה יותר רומנטית.

## שחקנים ודמויות

## קישורים חיצוניים

קטגוריה:סרטי דרמה אמריקאיים
קטגוריה:סרטים באנגלית
קטגוריה:סרטי דרמה רומנטית
קטגוריה:סרטי חג המולד
קטגוריה:סרטים אמריקאיים משנת 1999
קטגוריה:סרטי 1999
קטגוריה:סרטי דרמה רומנטית אמריקאיים
צרפת באירוויזיון 1999

**[[צרפת באירוויזיון|צרפת]] ב[[אירוויזיון 1999]]** השתתפה עם השיר "Je veux donner ma voix" (אני רוצה לתת את הקול שלי) בביצועה של נאיה .

## לפני האירוויזיון
ערוץ הטלוויזיה France 3 היה אחראי על השתתפותה של צרפת באירוויזיון בשנה זו. בסביבות 600 שירים הוגשו לטלוויזיה הצרפתית עבור התמודדות האירוויזיון ומתוכם 12 שירים נבחרו להתמודד בגמר הלאומי ששודר בטלוויזיה.

הגמר נערך ב-2 במרץ באותה שנה בתיאטרון אולימפיה בפריז, את התחרות הנחו ז'וליאן לפרס וקארן שריל, השיר הזוכה נבחר 50 אחוז על ידי הצבעות הקהל ו-50 אחוז על ידי בחירת חבר השופטים, חבר השופטים כלל בין היתר את ז'ילבר בקו ומארי מרים.

## קישורים חיצוניים
* סיכום הגמר הלאומי הצרפתי

קטגוריה:צרפת באירוויזיון
קטגוריה:מדינות באירוויזיון 1999
קטגוריה:1999 בצרפת
טקס פרסי לורנס אוליבייה 1992

**טקס הענקת [[פרס אוליבייה|פרסי לורנס אוליבייה]] לשנת 1992** נערך בלונדון על ידי האיגוד של תיאטרון לונדון כהוקרה על הישגים בתיאטראות וסט אנד.

## זוכים ומועמדים

## הפקות עם מועמדויות וזכיות מרובות
ההפקות הבאות היו מועמדות למספר פרסים:
* 7: "כרמן ג'ונס"
* 6: "יוסף וכתונת הפסים המשגעת"
* 5: "קומדיה של טעויות" ו"הדוד וניה"
* 4: "מלאכים באמריקה", "הדה גאבלר", "הנערים מסירקוז" ו-*When She Danced*
* 3: "ראשים מדברים" ו"ליל האיגואנה"
* 2: *A Woman of No Importance*, "העלמה והמוות", *Murmuring Judges*, *Tango Argentino*, "טירופו של המלך ג'ורג' השלישי", "הקמצן", "פנטום האופרה" ו-*The Recruiting Officer*

ההפקות הבאות זכו במספר פרסים:
* 3: "כרמן ג'ונס" ו"קומדיה של טעויות"
* 2: "העלמה והמוות", "הדה גאבלר", *La Bête*, "ראשים מדברים", "הנערים מסירקוז" ו-*When She Danced*

## קישורים חיצוניים
* פרסי אוליבייה לשנת 1992

קטגוריה:טקסי פרס אוליבייה
קטגוריה:1992 בממלכה המאוחדת
סמואל דניאל

**סמואל דניאל** (אנגלית: Samuel Daniel; 1561–1619) היה משורר, מחזאי והיסטוריון אנגלי.

## תולדות חייו
נולד בסאמרסט למורה למוזיקה. למד שלוש שנים באוניברסיטת אוקספורד ועזבה בלי תואר, ומיד התקבל לחוג וילטון (חבורה של משוררים שהייתה מתכנסת, בחסות מרי סידני, רוזנת פמברוק, בבית וילטון; נוהלה על ידי וולטר ראלי; כללה את אדמונד ספנסר, מייקל דרייטון, וסר ג'ון דייוויס; ונחשבת לחוג הספרותי החשוב ביותר והמשפיע ביותר בתולדות אנגליה), שם המשיך בלימודי שירה ופילוסופיה. ב־1591 התפרסם כמשורר, לאחר שלמהדורה של קובץ הסונטות "אסטרופיל וסטלה" של פיליפ סידני צורפו עשרים ושבע סונטות אהבה פרי עטו, מה שהביא אותו כעבור שנה להוציא לאור את קובץ סונטות האהבה "דליה".

ב־1594 הוציא לאור את הטרגדיה "קלאופטרה"; ב־1595 את ארבעת הספרים הראשונים מתוך האפוס הדידקטי "מלחמות האזרחים" העוסק במלחמות השושנים, אותו השלים בשנת 1609; וב־1599 את הכרך "מסות פיוטיות" הכולל את מיטב שיריו, בהם "מוסופילוס", דיאלוג בשבח הלמדנות ובפרט לימוד שירה, כחינוך לאיש המעשה.

דניאל נמנה עם אנשי החצר של המלכה אן. ב־1603 התמנה לאחראי על הבידור התאטרלי של חצר המלכות. תפקידו היה להכין מדי פעם מסיכות או יצירות תאטרליות קלות, ולתת רישיונות למחזות. דניאל עיבד את הטרגיקומדיה הפסטורלית "הרועה הנאמן" של גואריני ל־"מלכת ארקדיה" (1605), וחיבר את הטרגיקומדיה הפסטורלית המקורית "ניצחון קרום הבתולים" (1614) שהוצגה בחצר המלכות, ונחשבת לטוב שבמחזותיו, וממיטב המחזות הפסטורלים שחוברו באנגליה.

ככותב פרוזה, חיבר את המסה "להגנת החרוז", שנחשבת בין המאמרים התאורטיים החשובים על השירה שנכתבו בתקופה האליזבתנית; ובשנים 1612–1618 ספר היסטוריה של אנגליה מתקופת ריצ'רד הראשון ועד לתקופת אדוארד השלישי.

למרות קשריו עם חצר המלכות ועם האוניברסיטה, דניאל מאס בחיי החצר, ורוב זמנו חי בפרישות, כשבביתו לא הורשו לבקר אלא מעט חברים, ביניהם ויליאם שייקספיר, ג'ון סלדן, כריסטופר מרלו, וג'ורג' צ'פמן. כך היה נעלם בחורף לביתו הסמוך ללונדון למשך כמה חודשים, ופתאום מופיע שוב בציבור לשוחח עם ידידיו. באחרית חייו פרש לחווה חקלאית בסאמרסט.

## הערכת שירתו
דניאל נחשב בזמנו לאחד מהכותבים האליזבתנים החשובים ביותר. כמילטון, דניאל סבר שתכלית השירה להורות ולא להנעים. שירתו מכובדת וחיננית בסגנונה, וניכרת בתוכנה המוסרי. לאחר התקופה האליזבתנית שירתו נשתכחה, עד שהתגלתה מחדש בתקופה הרומנטית על ידי קולרידג' וצ'ארלס לם. בהמלצת קולרדידג', וורדסוורת' קרא את שירי דניאל והתלהב, והשפעתם ניכרת על הסונטות של וורדסוורת' ועל הסגנון של "הטיול". קולרידג' שיבח את הלשון העל־זמנית של דניאל המתאימה לכל זמן מבלי לשאת את החותם של תקופה, ואת רגשותיו הרעננים הקלים להבנה לכל קורא, הלקוחים מעומקים שרק מעט אנשים בכל תקופה זכו לבקרם.

## קישורים חיצוניים

* 
* 
* 
## הערות שוליים

2020 09
קטגוריה:משוררים אנגלים
קטגוריה:מחזאים אנגלים
קטגוריה:היסטוריונים אנגלים
קטגוריה:ילידי 1561
קטגוריה:נפטרים ב-1619
אלכסנדר אשל

**אלכסנדר אשל** (נולד ב-2 באוגוסט 1947) הוא רופא גינקולוג ישראלי. הוא בעל ציון לשבח מטעם הרמטכ"ל על פעולתו כרופא צבאי בזירת הצפון במהלך מלחמת יום הכיפורים.

## ביוגרפיה
אשל למד רפואה באוניברסיטה העברית בירושלים במסגרת העתודה האקדמית. בשנת 1973 הוסמך כרופא ובחודש יוני באותה שנה הוצב לשמש כרופא גדודי בגדוד 77.

עם פרוץ מלחמת יום הכיפורים נמצאה החטיבה בצפון רמת הגולן שם בלמה מתקפות סוריות. אשל הפעיל תחנת איסוף גדודית מאחורי הקו הקדמי של גדודו תחת הפגזות ארטילריות. הוא טיפל בעשרות נפגעים, ועסק בפתרון בעיות רפואיות ולוגיסטיות מרובות. בין היתר הגיע עם חיילי התאג"ד לעמדות הקדמיות של הגדוד כדי לאסוף נפגעים וטיפל גם בזיהוי ובפינוי חללים. פעולתו של אשל במלחמה תוארה בהרחבה בספרו של מפקד הגדוד אביגדור קהלני **[[עז 77 (ספר)|עז 77]]**.

ב-9 באוקטובר, בשיאו של קרב הבלימה, נקרא אשל לטפל בפצוע קשה, רס"ן יונתן טל, שריונאי אשר נפגע בלסתו ודרכי הנשימה העליונות שלו נחסמו. אשל החליט לבצע בפצוע ניתוח פיום קנה דחוף, ניתוח שאותו לא ערך מעולם:

לאחר המלחמה צוין אשל לשבח על ידי הרמטכ"ל על פעולתו במהלכה.

בשירותו הצבאי הגיע אשל לדרגת רב-סרן. לימים התמחה בגינקולוגיה ובהפריה חוץ גופית ועבד כרופא בכיר במרכז הרפואי איכילוב בתל אביב. אשל הוא בעל התמחות משנית בהפריה חוץ גופית.

## קישורים חיצוניים
* הצל"ש שניתן לאלכסנדר אשל באתר המרכז למלחמת יום הכיפורים
* פנחס וולף, רק לאחר מעשה הסתכלתי מסביב והבנתי באיזו סכנה היינו, במחנה, 24 בנובמבר 2006, באתר הגבורה
* ד"ר אלכסנדר אשל, באתר Healthy

## הערות שוליים

קטגוריה:בוגרי העתודה האקדמית
קטגוריה:רופאים צבאיים ישראלים
קטגוריה:גינקולוגים ישראלים
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:מעוטרי צל"ש הרמטכ"ל במלחמת יום הכיפורים
קטגוריה:מעוטרי חטיבה 7
קטגוריה:סגל המרכז הרפואי תל אביב ע"ש סוראסקי
קטגוריה:חיילי חיל הרפואה במלחמת יום הכיפורים
קטגוריה:חיילי גדוד 77
קטגוריה:ישראלים שנולדו ב-1947
מיתוך

**מיתוך** (באנגלית: Metallizing) הוא טכנולוגיה לבניית שכבת ציפוי מתכת על פני החלק המצופה, בלי חדירת הציפוי לפני השטח. ציפויים מתכתיים משמשים לשימושים דקורטיביים. לצורכי הגנה מפני קורוזיה או לשימושים פונקציונליים כמו ציפוי מראות.

## כללי
תהליך כזה פותח בשנת 1835 לייצור מראות על ידי יוסטוס פון ליביג. הוא השתמש בתהליך לשם ציפוי משטח זכוכית בכסף מתכתי, לקבלת ראי איכותי.

## סוגי הציפוי
### ציפוי מתכתי בריק
תהליך זה מבוסס על חימום של מתכת הציפוי עד לסף טמפרטורת הרתיחה בתוך תא ריק , ואז בתהליך של עיבוי מצפה המתכת את פני השטח של החלק המצופה. אידוי מתכת הציפוי מבוצע על ידי תהליכים כמו חימום בהתנגדות, חימום בעזרת קרן אלקטרונים או חימום בפלזמה. ציפוי מתכתי בריק משמש לבניית שכבת אלומיניום על מראות זכוכית. שימוש מיוחד בציפוי זה מבוצע במראות הזכוכית של טלסקופים.

### תהליכי ריסוס תרמיים
מוגדרים כסוג של ציפוי מתכתי. מתכות שעוברות תהליך ריסוס תרמי מקבלות הגנה מפני קורוזיה לפלדה במשך עשרות שנים יותר מאשר צבע בלבד. אבץ ואלומיניום הם החומרים הנפוצים ביותר להתזה תרמית על מבני פלדה.

### ריסוס קר
טכנולוגיית מתכת הניתנת לריסוס קר היא תהליך מתכתי שמיישם בצורה חלקה מתכת ניתנת לריסוס קר עם דבקים כמעט על כל משטח. התערובת מורכבת משני רכיבים חומר מלכד על בסיס מים ואבקת מתכת או משלושה מרכיבים שונים: אבקת מתכת, מלכד וחומר מקשיח. תערובת החומרים מרוססת על המשטח בטמפרטורת החדר. הפרמטרים בתהליך הריסוס יקבעו את עובי השכבה, אשר בדרך כלל תהיה בין 80 ל-150 מיקרון.

### ציפוי חומרים לא מתכתיים
שימוש מקובל בתהליך ציפוי זה בוצע על חלקי פלסטיק כדי להפוך אותם למוליכים כמו ציפוי פלסטיק ABS.

התהליך הוא צריבת פני השטח עם חומצה ולאחר מכן ציפוי מוקדם עם נחושת או ניקל בתהליך ציפוי לא אלקטרוליטי ולאחר מכן ציפוי שכבה נוספת של החומר הסופי כמו כסף. הציפוי המוקדם עם נחושת או ניקל מיועד לשיפור תכונת ההידבקות על המתכת.

## ראו גם
* שכבה דקה

## לקריאה נוספת

* 
* 


## הערות שוליים

קטגוריה:כימיה פיזיקלית
קטגוריה:הנדסה כימית
קטגוריה:תהליכים כימיים תעשייתיים
קטגוריה:תהליכי ייצור
Color TV Game

**Color TV Game** (בתרגום חופשי לעברית: משחק טלוויזיה בצבע) (ביפנית:**カラー テレビゲーム**) הייתה סדרת קונסולות מובנות מבית היוצר של נינטנדו. הסדרה כללה ארבעה מכשירים, החלה את דרכה בשנת 1977 והפסיקה את ייצורה בשנת 1983. הסדרה נמכרה ביפן בלבד.
## גרסאות

### Color TV-Game 6
הקונסולה הושקה בתחילת יוני 1977 בתור הראשונה בסדרה ונמכרה במחיר של ¥9,800. המכשיר כלל את המשחק פונג ועל הקונסולה גלגלות ששימשו להנעת המחבטים ובנוסף שישה מתגים ששינו מאפיינים מסוימים במשחק דוגמת גודל ומספר המחבטים. זמן קצר לאחר יציאת הקונסולה שחררה נינטנדו גרסה משופרת של הקונסולה.

### Color TV-Game 15
כשבוע אחר יציאת Color TV Game 6 נינטנדו הוציאה את הקונסולה השנייה בסדרה, **Color TV Game 15**.
בשונה מהקודמת, הגלגלות לא נמצאות על המכשיר אלא מחוברות לבקרי משחק, למכשיר זה יש 15 אפשרויות משחק לעומת 6 במכשיר הראשון. הקונסולה עלתה ¥15,000. בנוסף, הקונסולה הופיעה ב-Super Smash Bros.

### Color TV Game Racing 112
בקונסולה זו משחק מרוצים דמוי המשחק "speed race", ובנוסף לגלגלות, במרכז המכשיר הגה המחובר אליו וניתן לניתוק, סיבוב ההגה מאפשר משחק יחיד וסיבוב אחת הגלגלות של הבקרים המצורפים מפעיל משחק לשני שחקנים. הקונסולה הייתה אמורה לעלות ¥18,000 אך קצת לפני יציאתה נינטנדו שינתה את מחירה ל¥12,000, בהמשך מחירה ירד למחיר של ¥5,000.

### Color TV Game Block
האחרונה בסדרה, עלתה ¥13,500 והיוותה חיקוי למשחק Breakout של אטארי. במשחק לשחקן מחבט בו הוא שולט עם גלגלת וכדור אותו השחקן צריך לזרוק עם המחבט במטרה להרוס מספר בלוקים הממוקמים במסך. במטרה לשפר את מכירות המכשיר, נינטנדו אף ערכה תחרויות בחנויות שונות. כמו בקונסולה הראשונה, גם כאן היו שישה מצבים כאשר כל מצב כלל סידור אחר לבלוקים, בשונה מהגרסאות הקודמות למכשיר זה גלגלת אחת בלבד ואין אפשרות למשחק מרובה שחקנים.

## גמר הייצור
סדרת ה-Color TV-Game הצליחה עבור נינטנדו. Color TV Game 6 ו- Color TV-Game 15 מכרו מיליון יחידות כל אחת. Color TV Game Racing 112 ו-Color TV Block מכרו חצי מיליון יחידות כל אחת. הצלחתם הובילה את נינטנדו להמשיך בשוק הקונסולות, מה שהביא ליצירת ה-Famicom וה-NES. נינטנדו התייחסה לקונסולות ה-Color TV-Game ולמשחקים המובנים בהם גם במשחקים דוגמת Alleyway, כותר של הגיים בוי, אשר לפי השערות מסוימות מבוסס על Color TV Game Block.

## ראו גם
*Nintendo Entertainment System
*נינטנדו

## קישורים חיצוניים

## הערות שוליים

קטגוריה:קונסולות משחקים
קטגוריה:נינטנדו
הזמר במסכה (תוכנית טלוויזיה ישראלית)

**הזמר במסכה** היא תוכנית מציאות ישראלית המבוססת על הפורמט הדרום קוריאני "King of Mask Singer". במסגרת התוכנית, מפורסמים, המסווים את זהותם באמצעות תחפושת, מתחרים בתחרות שירה בעוד שפאנל התוכנית מנסה לנחש את זהותם. התוכנית משודרת החל מ-23 בספטמבר 2020 בקשת 12.

עונתה הראשונה של התוכנית עלתה לשידור ב-23 בספטמבר 2020 והסתיימה ב-5 בדצמבר 2020. העונה השנייה של התוכנית עלתה לשידור ב-16 באוקטובר 2021 והסתיימה ב-18 בדצמבר 2021. העונה השלישית של התוכנית עלתה לשידור ב-17 בדצמבר 2022 והסתיימה ב-18 בפברואר 2023. העונה הרביעית עלתה לשידור ב-21 במאי 2025 והסתיימה ב-29 ביולי 2025.

## סקירה

## פורמט
קבוצה של אישים מפורסמים בעילום שם ובתחפושת מלאה מתחרים בתחרות שירה בכל פרק ומבצעים גרסת כיסוי בת 90–120 שניות לשיר מפורסם. רמזים לזהותו של האדם מוצגים לפני כל הופעה באמצעות ריאיון מוקלט בו המפורסם, תוך עיוות קולו, מקריין סרטון המציג רמיזות לזהות האישיות. החברים בפאנל מנסים לשער את זהותו של כל זמר, לאחר הופעתם ולפני ההדחה. הם רשאים גם לשאול שאלות או לבקש מהמנחה להציג רמזים נוספים. לאחר סיום כל ההופעות, הקהל וחברי הפאנל מצביעים עבור הזמר האהוב עליהם באמצעות מכשיר אלקטרוני, והזמר שקיבל את מספר הקולות הנמוך ביותר מסיר את המסכה וחושף את זהותו, ומודח מהתחרות.

כדי לשמור על סודיות זהות המשתתפים ולמנוע הדלפות, הם שוהים באזור מאובטח, נפרד מהקהל ומאנשי ההפקה. בנוסף, ברגע החשיפה עצמו הקהל מוצא מהאולפן, כדי לצמצם ככל האפשר את כמות האנשים שיודעים את זהות המשתתפים.

## חברי הפאנל והמנחה
חברי הפאנל כוללים את במאי התיאטרון ושופט המוזיקה צדי צרפתי, הקומיקאי והסטנדאפיסט שחר חסון ומגישת הרדיו והטלוויזיה אופירה אסייג. בעבר, לקחו חלק גם צמד הזמרים והיוצרים סטטיק ובן-אל תבורי עד אשר באוגוסט 2022 התפרקו הצמד, ולאחר מכן הוחלט שסטטיק יישאר חבר בפאנל לבדו. לקראת העונה החמישית ב-2026, סטטיק עזב את התוכנית לטובת "The Voice ישראל" בערוץ המתחרה רשת 13, שם ישמש כמנטור. ב-15 בפברואר 2026, הוכרז במהלך התוכנית "מועדון לילה" שבר רפאלי תצטרף לפאנל. המנחה הוא עידו רוזנבלום.

## פרסים ומועמדויות

## קישורים חיצוניים
* 

## הערות שוליים

קטגוריה:תוכניות מציאות ישראליות
קטגוריה:תוכניות מציאות ישראליות: שירה
קטגוריה:תוכניות טלוויזיה ישראליות שעלו לשידור בשנת 2020
קטגוריה:קשת: תוכניות וסדרות
קטגוריה:תוכניות טלוויזיה ישראליות מבוססות על פורמט דרום קוריאני
קטגוריה:תוכניות וסדרות טלוויזיה שצולמו בקריית התקשורת נווה אילן
קטגוריה:הזמר במסכה
יחסי מרוקו–צ'ילה

[ממוזער|המסגד של [קוקימבו שנבנה בעזרת תמיכה ממשלתית ממרוקו]]
**יחסי מרוקו–צ'ילה** הם היחסים הדיפלומטיים הרשמיים שבין **[[מרוקו|ממלכת מרוקו]]** לבין **[[צ'ילה|הרפובליקה של צ'ילה]]**.

## היסטוריה
היחסים בין שתי המדינות כוננו בשנת 1961. השגרירות הצ'יליאנית הראשונה במרוקו נפתחה בשנת 1977, אז נסגרה לתקופה של שש שנים ולבסוף נפתחה מחדש בשנת 1998. מצידה פתחה ממלכת מרוקו את השגרירות הראשונה שלה בסנטיאגו דה צ'ילה באוגוסט 1996. מאז תחילת שנות השמונים קיים שיתוף פעולה בין המדינות ברמת הארגונים הבינלאומיים, ובאותה מידה, הביקורים ההדדיים בין הרשויות הפוליטיות בשתי המדינות החלו להתגבר. כתוצאה מהאמור לעיל, שתי המדינות הצליחו לקרב עמדות זו לזו בתחומים שונים. כך, למשל, היא הקימה את הוועדה המשותפת מרוקו–צ'ילה והקבוצה הבין-פרלמנטרית הצ'יליאנית-מרוקאית בשנת 2010.

בין ההסכמים העיקריים שנחתמו בין שתי המדינות ניתן למנות הסכם שיתוף פעולה כללי והקמת התייעצויות פוליטיות שנחתמו בשנת 1999, והסכמים שונים בנושא דיג, חקלאות ימית, כרייה, חקלאות, בריאות, ספורט ושוויון מגדרי. כמו כן, קיים הסכם שיתוף פעולה בין התאחדות יצואני הפירות של צ'ילה לבין התאחדות המפיקים והיצרנים המרוקאים של יצואני פירות וירקות, שנחתם ב-1 בספטמבר 2012 בענייני תרבות, ב-2 בדצמבר 2004 נחתם בסנטיאגו דה צ'ילה, הסכם מסגרת תרבותי בין שתי המדינות, אשר בתורו שימש בסיס לחתימה על הסכם שיתוף פעולה בתחום המלאכה, שנחתם ב-20 בספטמבר 2016 בניו יורק.

## ביקורים רשמיים
בדצמבר 2004 ערך מוחמד השישי, מלך מרוקו, ביקור ממלכתי בצ'ילה, שהפך לביקור הראשון של בן מלוכה ערבי ומוסלמי במדינת אמריקה הדרומית. באפריל 2012 ביקר שר החוץ הצ'יליאני, אלפרדו מורנו צ'ארמה, במרוקו, שם ערך פגישות עבודה עם רשויות פוליטיות שונות.

בנובמבר 2016 השתתפה נשיאת צ'ילה מישל בצ'לט בוועידת הצדדים לאמנת המסגרת של האו"ם בנושא שינויי אקלים (COP22), שנערכה במרקש, בהזמנת המלך מוחמד השישי.

## העמדה הצ'יליאנית בשאלת סהרה המערבית
בעבר צ'ילה הביעה את תמיכתה בעצמאותה של סהרה המערבית ובנסיגת הכוחות המרוקאים. עם זאת, עד היום היא עדיין לא הכירה בה בפועל ואתר משרד החוץ כולל את סהרה המערבית כשטח נפרד של מרוקו, שלא כוננו עמו יחסים דיפלומטיים. מנגד, סרחיו רומרו פיסרו, בזמן שהיה נשיא הסנאט הצ'יליאני אמר לעיתונאים מרוקאים כי הוא תומך בטענתה של אותה מדינה בשטח סהרה, שאושרה על ידי רשויות פרלמנטריות אחרות ושר החוץ הצ'יליאני, הרלדו מונוז, ב-9 באוקטובר 2017.

## יחסים מסחריים
בשנת 2015 הגיע הסחר הדו-צדדי ל-2.5 מיליון דולר, וגדל ב-23% מאז 2010. המוצרים העיקריים שמייצאת צ'ילה למרוקו הם אשלגן חנקתי, סלמון ורסק אפרסקים, בעוד שמרוקו מייצאת לצ'ילה בעיקר שמנים תעשייתיים, שמן דגים וכלי רכב להובלת סחורות. צ'ילה רואה במרוקו שוק אטרקטיבי עבורה ושער לשוק של שאר מדינות אזור צפון אפריקה, וזו סיבת הסכם סחר חופשי שנחתם בין שתי המדינות.

## נציגויות דיפלומטיות
* צ'ילה מחזיקה במרוקו שגרירות ברבאט, אשר מוסמכת גם עבור סנגל ותוניסיה. כמו כן, קיים משרד סחר בקזבלנקה, כמו גם קונסוליות כבוד בטנג'יר ומרקש. המשרד בקזבלנקה מייצג גם את הברית הפסיפית במרוקו.
* מרוקו מחזיקה בצ'ילה שגרירות בסנטיאגו דה צ'ילה וקונסוליה בוולפראיסו.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
מייק קארי

**מייק קארי** (באנגלית: **Michael James Carey** או בקיצור **Mike Carey**, ידוע גם בשם העט **M.R. Carey**; נולד ב-1959) הוא סופר, תסריטאי וקומיקסאי, המוכר בזכות הרומן "הנערה עם כל המתנות", שעובד לקולנוע בשנת 2016.

## חייו
קארי נולד בליברפול, אנגליה, בשנת 1959 - ותיאר את האני הצעיר שלו כ"אחד מאותם ילדים שקטים מבשרי רעות... חייתי כל כך הרבה בתוך הראש שלי שנותרו לי רק שרידי גפיים". בילדותו התעניין בקומיקס, כתב וצייר סיפורים פשוטים כדי לבדר את אחיו הצעיר. הוא למד אנגלית בקולג' סנט פיטרס,  לפני שהפך למורה. הוא המשיך ללמד במשך 15 שנה לפני שעבר לכתיבת קומיקס.

## קריירת כתיבה
לאחר סדרת עבודות חד פעמיות של חברות קומיקס עצמאיות, כולל קומיקס ביוגרפי על אודות אוזי אוסבורן וסיפור פנטזיה על להקת פנטרה, קארי זכה לתעסוקה קבועה בהוצאת 2000 לספירה, שם יצר את הסדרות המקוריות "Th1rt3en" ו-"Carver Hale".

עבור ורטיגו מהוצאת DC קומיקס קארי כתב ריצה מלאה מועמדת לפרס אייזנר של הקומיקס "לוציפר", שגם זכה לעיבוד טלוויזיוני. ואת גליונות 175 עד 215 של הלבלייזר אחת הריצות הארוכות על הכותר. הוא גם כתב את הרומנים הגרפים "סנדמן מציג: האֵרינְיות" ו-"אלוהים נצור את המלכה" עם האמן ג'ון בולטון ו"הלבלייזר: כל מנועיו" עם האמן לאונרדו מנקו.

עבור מארוול קומיקס הוא כתב לתקופה ממושכת את סדרת "לגאסי" של האקס-מן עם האמן סקוט איטון, ואת "אולטימייט ארבעת המופלאים" עבור יקום אולטימייט מארוול.

במאי 2009 החל לפרסם את "הלא כתוב" עם אמנות מאת פיטר גרוס ועטיפות מאת יוקו שימיזו.
[ימין|ממוזער| קארי בביתן [DC קומיקס בקומיק קון בניו יורק, 10 באוקטובר 2010.]]
בשנת 2008 קארי עבד על מספר כותרים שונים, כולל מספר חוברות בסיפור הקרוס-אובר "הפלישה הסודית", עיבוד קומיקס של הצל של אנדר, והחיבור של האקס-מן לקרוס-אובר "החטא הקדמון."

רומן הפרוזה הראשון של קארי, *The Devil You Know*, יצא לדפוס בבריטניה על ידי ספרי אורביט באפריל 2006, וככריכה קשה בארצות הברית ביולי 2007. ספר ההמשך שלה, *Vicious Circle*, פורסם באוקטובר 2006, ושלושת הרומנים הבאים בסדרה, *Dead Men's Boots*, *Thicker Than Water* *ו-The Naming of The Beasts*, יצאו בספטמבר 2007, מרץ 2009 וספטמבר 2009, בהתאמה.

בשנת 2011 הוא כתב קרוס-אובר בין האקס-מן למוטאנטים החדשים שכותרתו *Age of X.* באוגוסט 2011 הודיעה מארוול על קשת האקס-מן האחרונה של מייק קארי.

בינואר 2014 יצא לאור רומן פרוזה נוסף שכותרתו "הנערה עם כל המתנות". הוא זכה לשבחי המבקרים והוכרז מאוחר יותר באותה השנה שהוא עשוי להיות מעובד לסרט. הצילומים החלו במאי 2015, עם ג'מה ארטרטון, פאדי קונסידיין, גלן קלוז וסניה ננואה. במאי הטלוויזיה הוותיק קולם מקארתי ביים את הסרט. קארי כתב את התסריט. הספר תורגם לעברית בשנת 2016.

## קישורים חיצוניים

*  

## הערות שוליים

קטגוריה:קומיקסאים בריטים
קטגוריה:סופרים בריטים
קטגוריה:סופרים בריטים הידועים בשם עט
קטגוריה:סופרים אנגלים
קטגוריה:בריטים שנולדו ב-1959
לילי סובייסקי

**ליליאן רודאבט גלוריה אלסבטה "לילי" סובייסקי** (באנגלית: **Liliane Rudabet Gloria Elsveta "Leelee" Sobieski**; נולדה ב-10 ביוני 1983) היא שחקנית ואמנית אמריקאית ממוצא יהודי. נודעת בזכות משחקה בסרטים "פגיעה קטלנית", "עיניים עצומות לרווחה", "אף פעם לא התנשקה", "לעולם אל תשחקו עם זרים", "קיץ בלתי נשכח", ו"בית משפחת גלאס".

מאז 2012 פרשה מחיי המשחק, והחלה להתמקד בקריירה השנייה שלה כאמנית תחת שם נישואיה **לילי קימל** (**Leelee Kimmel**).

## ביוגרפיה
סובייסקי נולדה בניו יורק, ניו יורק שבארצות הברית. אביה הוא השחקן והצייר הצרפתי-נוצרי ממוצא פולני ושוודי, ז'אן סובייסקי . אמה היא המפיקה, התסריטאית והמנהלת האישית שלה, אליזבת סובייסקי (לבית סלומון), והיא אמריקאית. סבה מצד אמה הוא יהודי ממוצא אשכנזי, וסבתה מצד אמה היא בת לאב ממוצא יהודי-אשכנזי ולאם ממוצא הולנדי עם רקע נוצרי. לה אח צעיר בשם רוברט "רובי" סובייסקי.

שמה הפרטי "ליליאן" הוא על שם סבתה מצד אביה. אחד משמותיה האמצעיים "אלסבטה" נגזר מהגרסה הפולנית לשמה של אמה, "אליזבת".

למדה בבית הספר הפרטי טרבור שבמנהטן; למדה לתואר בספרות ואמנות יפה באוניברסיטת בראון אך נשרה בטרם עת.

## קריירה

ב-1998 שיחקה בסרטו של ג'יימס אייבורי "*A Soldier's Daughter Never Cries*" לצדם של קריס קריסטופרסון וג'סי ברדפורד.

ב-1999 קיבלה מועמדויות לפרס אמי ולפרס גלובוס הזהב על כיכובה כז'אן ד'ארק במיני-סדרה הקנדית "ז'אן ד'ארק" שעוסק בלוחמת גיבורה צרפתייה שהוצאה להורג אצל האויבים האנגלים ועוזריהם הצרפתים, ומאוחר יתר אף הפכה לקדושה קתולית.	

קיבלה מועמדות לפרסי בחירת הנוער 2000 על כיכובה בסרט הנעורים "קיץ בלתי נשכח", בתור סמנת'ה "סאם" קוואנו, לצד השחקן והמועמד ג'וש הארטנט.

ב-2001 קיבלה מועמדות לפרס גלובוס הזהב על תפקידה במיני-סדרה/סרט הטלוויזיה "התקוממות", המבוסס על סיפור אמיתי בתקופת השואה, שם היא מגלמת את טוסיה אלטמן, לוחמת יהודייה במרד גטו ורשה שבפולין.

בשנת 2018 כיכבה בסרט הטלוויזיה הטורקי "Amerikali Kiz", תפקידה הראשון מזה שנים.

## חיים אישיים
בינואר 2009 החלה לצאת עם מעצב האופנה האמריקאי ממוצא יהודי אדם ג'ון קימל, בנו של יזם הנדל"ן מרטין קימל  ונכדו של הספורטאי והמעצב דונלד ארונוב .  הם התארסו ב-28 במאי 2009, וכשנה לאחר מכן הם נישאו. בתם, לואיזיאנה ריי, נולדה בדצמבר 2009; ובנם מרטין, נולד באוגוסט 2014. הם מתגוררים בשכונת רד הוק, ברוקלין.

היא דוברת צרפתית שוטפת, שלמדה מאביה שהוא יליד צרפת.

## פילמוגרפיה

### קולנוע

### טלוויזיה

## קישורים חיצוניים

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות ילדות אמריקאיות
קטגוריה:אמניות אמריקאיות
קטגוריה:אמריקאיות ממוצא יהודי
קטגוריה:אמריקאיות ממוצא צרפתי
קטגוריה:אמריקאיות ממוצא פולני
קטגוריה:אמריקאיות ממוצא הולנדי
קטגוריה:אמריקאיות שנולדו ב-1983
קטגוריה:אמריקאים שנולדו ב-1983
יחסי איסלנד–הודו

**יחסי איסלנד–הודו** הם היחסים הדו-צדדיים בין איסלנד להודו. מבחינה היסטורית, היחסים הדו-צדדיים ההודיים-איסלנדיים היו ידידותיים אך חסרו תוכן מהותי. איסלנד והודו כוננו יחסים דיפלומטיים בשנת 1972. באותה תקופה שגרירות איסלנד בלונדון, בריטניה הוסמכה להודו ושגרירות הודו באוסלו, נורווגיה, הוסמכה לאיסלנד. שגרירויות הוקמו בניו דלהי בשנת 2005 וברייקיאוויק בשנת 2006.

## היסטוריה
איסלנד והודו כוננו יחסים דיפלומטיים בשנת 1975. שגרירות איסלנד בלונדון, בריטניה הוסמכה להודו ושגרירות הודו באוסלו, נורווגיה, הוסמכה לאיסלנד. עם זאת, רק אחרי 2005 החלו שתי המדינות לחזק את היחסים הדיפלומטיים והכלכליים. בשנת 2005 ערך נשיא איסלנד, אולפור רגנר גרימסון, את ביקורו הראשון של נשיא איסלנד בהודו. במהלך הביקור התחייבה איסלנד למועמדותה של הודו למושב קבוע במועצת הביטחון של האומה המאוחדת, ובכך הפכה למדינה הנורדית הראשונה שעשתה זאת. לאחר מכן הגיע ביקור רשמי של נשיא הודו עבדול קאלאם באיסלנד במאי 2005. בעקבות זאת נפתחה שגרירות חדשה של איסלנד בניו דלהי ב-12 בפברואר 2006. עד מהרה ביקר צוות חיל הים ההודי באיסלנד במשימה ידידותית.

## יחסים כלכליים
איסלנד ייצאה סחורות להודו בסך של 1.14 מיליון דולר בשנת 2007. פריט הייצוא העיקרי היה מוצרי דגים, בעיקר בקלה, שהסתכמו ב-77% מסך היצוא. פריטים אחרים כללו מוצרים תעשייתיים ומוצרים רפואיים. הודו ייצאה באותה שנה סחורות בשווי 18.95 מיליון דולר לאיסלנד באותה שנה, בה נתח מוצרי הצריכה היה הגדול ביותר עם 52.5% מסך היצוא, ואחריהם חומרי גלם עמדו על 37.8%. הסחר בין שתי המדינות עדיין נחשב מוגבל, אך עם פוטנציאל צמיחה. עד שנת 2007 סך המסחר הדו צדדי היה 26.7 מיליון דולר, מתוכם הייבוא מהודו היה 25.1 מיליון דולר והיצוא להודו היה 1.6 מיליון דולר.

## הסכמים
הודו ואיסלנד חתמו על אמנה למניעת כפל מס לחיזוק קשרי שיתוף הפעולה הכלכלי. האמנה מכסה את מיסי ההכנסה, הדיבידנד, הריבית, התמלוגים והעמלות בגין שירותים טכניים וקובעת כי שיעור המס במדינה בה הועברה ההכנסה לא יכול להיות גבוה מ-10%. שתי המדינות חתמו גם על מזכר הבנות לשיתוף פעולה בתחום האנרגיה המתחדשת. איסלנד והודו משתפות פעולה בתאי מימן ותאי דלק במסגרת הפורום של שותפות בינלאומית לכלכלת מימן.

שתי המדינות חתמו גם על הסכמה למחקר על חריגות לקראת רעידות אדמה, שזכו לשבחים בינלאומיים. בשנת 2007, שתי המדינות חתמו גם על הסכמה בנושא פיתוח דייגים בר קיימא והסכם הגנה על השקעות דו צדדי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
המשרד להעצמה נשית והגנת ילדים של אינדונזיה

**משרד [[העצמת נשים]] והגנת ילדים** (**MoWECP**) של רפובליקת אינדונזיה, לשעבר **משרד העצמת הנשים**, הוא המשרד הממשלתי האחראי על זכויתהן ורווחתן של נשים וילדים של אינדונזיה.

## היסטוריה
המשרד נוסד בשנת 1978 בשם **משרד האישה**. בשנת 1998 שונה שמו ל**משרד לענייני נשים**. בשנת 1999 שוב שונה שמו ל**משרד להעצמת נשים**. בשנת 2009, השם שונה שוב לשמו הנוכחי. השר הנוכחי, יוחנה ימביסף מכהן מאז 26 באוקטובר 2014.

## שרים

## קישורים חיצוניים
* 

קטגוריה:ממשלת אינדונזיה
קטגוריה:משרדי נשים ונוער
קטגוריה:נשים באינדונזיה
אתת

[250px|ממוזער|שמאל|אתתית דגלים של [הצי המלכותי, 1940]]
**אתת** הוא אדם שעיסוקו בקיום תקשורת באמצעות מכשירי איתות, כגון הליוגרף ומנורת איתות, המשמשים להעברת מסרים בקוד מורס, וסמפור, סימנור ודגלים, המשמשים להעברת מסרים בקודים משלהם. אתתים שימשו בתקשורת צבאית ובתקשורת אזרחית.

מכשירי האיתות מבוססים על קו ראייה בין שני האתתים, ולכן הם מוגבלים מאוד מבחינת המרחק בין האתתים ומספר המשתתפים בתקשורת (בדרך כלל רק שניים). להתגברות על הטווח המוגבל שימשו "תחנות ממסר", שהעבירו את האות הלאה, עד שהגיע ליעדו. כשהעבירו באמצעות סמפור הודעה מפריז לליל, מהלך של 193 קילומטר, נעשה שימוש ב-15 תחנות. המעבר לתקשורת אלקטרונית, בקשר רדיו ובקשר קווי, הפטורה ממגבלות אלה, צמצם מאוד את הצורך באתתים, והוא נותר בעיקר למצבי חירום.

אתתים פעילים גם כיום בהנחיית תנועתן של רכבות ובהנחייתם של מפעילי עגורנים. 

הכשרה של אתת לתפקידו כללה לימוד של התפעול הטכני של מכשיר האיתות ולימוד שיטת הקידוד המתאימה. בישראל רישוי אתתים לרכבת נעשה בהתאם ל ורישוי אתתים לעגורן נעשה בהתאם ל.

## בתפעול רכבות
הרמה התחתונה של תפעול הרכבות היא השליטה המתבצעת על ידי האתתים - עובדי רכבת אשר הוסמכו להפעיל מערכות איתות לשם הנחיית תנועת הרכבות. בין היתר האתת הוא הגורם האחראי על בטיחות תנועת הרכבות, הוא בעל הסמכות העליונה בתפעול ליקויים/שיבושים במסילה מול הגורמים בשטח. בתפעול השוטף האתתים מבצעים בפועל את הוראות הפיקוד ומכוונים את תנועת הרכבות על מנת שכל רכבת תגיע ליעדה על פי לוח הזמנים. האתתים אחראים לוודא שהרכבות נוסעות בהתאם ללוח הזמנים ולהוראות הסימנורים.

## קישורים חיצוניים

## הערות שוליים

קטגוריה:מקצועות
קטגוריה:מקצועות צבאיים
קטגוריה:תקשורת
המשרד לענייני נשים וילדים של גאנה

**משרד לענייני נשים וילדים (MWCA)** או **משרד המגדר, הילדים וההגנה החברתית (MGCSP)** של גאנה, הוא המשרד הממשלתי האחראי על גיבוש המדיניות המקדמת את מיסודן ופיתוחן של זכויות נשים וילדים בגאנה. המשרד הוקם בשנת 2001 על ידי המושל "ג'ון קופור" כדי לטפל בבעיות נשים וילדים.

## שרי ה-MWCA ו-MGCSP
ראש המשרד הוא שר לענייני נשים וילדים והשר למגדר, ילדים והגנה סוציאלית. ראש המשרד הראשון עם הקמתו בשנת 2001 היה "גלדיס אסמה" וראש המשרד הראשון כששמו שונה ל-MGCSP בפברואר 2013 הוא "ננה אויה ליטור".

## מטרות ופעילות המשרד
בין המטרות המשרד מגבש מדיניות והנחיות מגדריות וילדים, מציע תוכניות המקדמות ענייני נשים וילדים ופיתוח מוסדות המעודדים העצמת נשים.

משנת 2001 המשרד פועל בנושאים:
* ביטול הסחר בילדים.
* גידול מספר הנשים במגזר הממשלתי.
* חינוך מונע בנושא אלימות במשפחה.
* שיפור בחקיקה אלימות במשפחה.

## השפעת המשרד
תפקידי המשרד גורמים לכך שהוא תומך ביחס טוב יותר לנשים וילדים. נושאי דאגה העולים על הפרק מטופלים על ידי המשרד. אחת הסוגיות הללו הייתה שנת 2011 בה הודיע המשרד כי בשיתוף פעולה עם המחלקה לרווחה חברתית בגאנה, יבצע רישום מחדש של בתי יתומים במדינה. זה נבע מפרסומי תקשורת של ניהול לקוי של בית יתומים במדינה. במטרה לסלק את הרישיון מהמערכת. הפרסומים דיווחו כי בתי היתומים שימשו כנקודות מעבר לסחר בילדים והפכו למקומות של התעללות באסירים.

## פרסים
המשרד חגג בשנת 2011 את יום האישה הבינלאומי במהלך החגיגה הוענקו פרסי "מצוינות נשית" בגאנה, במרכז הכנסים הבינלאומי באקרה. יום הפרסים היה נושא 'העצמת האישה הגאנית להתפתחות לאומית'. 34 נשים גאניות זכו לכבוד בטקס על תרומתן להתפתחות הלאומית.
## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:גאנה: פוליטיקה
קטגוריה:משרדי נשים ונוער
קטגוריה:נשים בגאנה
קטגוריה:ילדים